ROMÂNIA                                                                                                          Se aprobă,
JUDEŢUL TIMIŞ                                                                                                PRIMAR
PRIMǍRIA MUNICIPIULUI TIMIŞOARA

SERVICIUL DEZVOLTARE  ŞI                                            Dr.ing. GHEORGHE CIUHANDU                                                                       

INTEGRARE EUROPEANǍ

Nr. SC 2005 – 1948/04.02.2005

REFERAT

privind aprobarea Raportului de evaluare a scrisorilor de intenţie,

constituirea comisiei de negociere a conţinutului şi formei acordului de proiect şi constituirea

comisiei de negociere a condiţiilor de realizare a proiectului de parteneriat public-privat

“Spitalul Clinic Municipal Timişoara”


Prin Hotărârea Consiliului Local al Municipiului Timişoara nr. 76 din 14.10.2004 au fost aprobate iniţierea proiectului de parteneriat public-privat “Spitalul Clinic Municipal Timişoara” şi documentele necesare acestui demers (studiul de prefezabilitate, anunţul de intenţie, documentul ataşat).


În conformitate cu dispoziţiile O.G. nr. 16/2002 privind contractele de parteneriat public-privat şi ale H.G. nr. 621/2002 pentru aprobarea normelor metodologice de aplicare a O.G. nr. 16/2002, anunţul de intenţie privind iniţierea proiectului de parteneriat public-privat “Spitalul Clinic Municipal Timişoara” a fost publicat în Monitorul Oficial al României nr. 204, partea a VI-a, din 20 octombrie 2004.

În scopul evaluării scrisorilor de intenţie depuse de potenţialii investitori, prin Dispoziţia nr. 2597 din 20.12.2004 a Primarului Municipiului Timişoara, s-a dispus constituirea Comisiei de Evaluare a scrisorilor de intenţie şi s-au aprobat criteriile de evaluare, grila de punctaj şi programul de desfăşurare a selecţiei investitorilor pentru proiectul menţionat.

Rezultatul evaluării, lista investitorilor selecţionaţi, precum şi recomandările propuse de Comisia de Evaluare sunt menţionate în Raportul de evaluare înregistrat cu numărul SC 2005 – 867/19.01.2005.

După încheierea selecţiei scrisorilor de intenţie şi aprobarea Raportului de evaluare înregistrat cu numărul SC 2005 – 867/19.01.2005, se vor negocia conţinutul şi forma acordului de proiect care urmează a fi încheiat cu fiecare dintre investitorii selecţinaţi.

Pe baza clauzelor acordului de proiect, se vor negocia condiţiile de realizare a proiectului de parteneriat public-privat. În acest sens, autoritatea publică iniţiatoare trebuie să numească o comisie de specialişti care să analizeze toate aspectele generale economico-financiare şi juridice ale proiectului. 

Comisia de negociere a condiţiilor de realizare a proiectului trebuie să fie alcătuită din persoane care, prin experienţa şi prin cunoştinţele de specialitate de care beneficiază, să asigure desfăşurarea în bune condiţii a procesului de negociere. Astfel, se impune prezenţa unor specialişti care să analizeze aspectele de ordin tehnic, financiar, comercial, juridic, precum şi aspectele implicate de specificul proiectului – aspectele medicale.

Având în vedere cele menţionate mai sus;

În conformitate cu dispoziţiile art.6 din O.G. nr. 16/2002 privind contractele de parteneriat public-privat;

În conformitate cu dispoziţiile pct. 10 şi pct. 11 ale Anexei nr.1 şi prevederile pct. 7 ale Anexei nr.2 la H.G. nr. 621/2002 pentru aprobarea normelor metodologice de aplicare a O.G. nr. 16/2002 privind contractele de parteneriat public-privat;

Având în vedere dispoziţiile H.C.L. nr. 76 din 14.10.2004 privind aprobarea documentelor necesare pentru iniţierea proiectului de parteneriat public-privat “Spitalul Clinic Municipal Timişoara”;

Având în vedere prevederile H.C.L. nr. 44 din 28.09.2004 pentru constituirea Comisiei de negociere a Consiliului Local al Municipiului Timişoara;

Propunem

1. Aprobarea Raportului de evaluare a scrisorilor de intenţie în cadrul proiectului de parteneriat public-privat “Spitalul Clinic Municipal Timişoara”, raport înregistrat cu numărul SC 2005 – 867/19.01.2005.

2.  Negocierea conţinutului şi formei acordului de proiect se va face de către Comisia de negociere a C.L.M.T. constituită în baza H.C.L. nr. 44 din 28.09.2004 pentru constituirea Comisiei de negociere a Consiliului Local al Municipiului Timişoara.

3.  Constituirea comisiei de negociere a condiţiilor de realizare a proiectului de parteneriat public-privat  "Spitalul Clinic Municipal Timişoara", în următoarea componenţă :

Preşedinte:     -   Dr.ing. Gheorghe ciuhandu - Primarul Municipiului Timişoara ;

            Membri:         -    consilier local - medic;

· consilier local - inginer constructor;

· consilier local - jurist;

· consilier local - economist;

· expert comercial - personal contractual;

· expert financiar - personal contractual;

· expert juridic - personal contactual;

· Ec. ADRIAN BODO - Primăria Municipiului Timişoara, Director economic;

Secretariatul comisiei de negociere va fi asigurat de : 

· Arh. AURELIA JUNIE – Şef Serviciu Dezvoltare şi Integrare Europeană ;

· Ec. CRISTINA SCUTARIU – Şef Birou Licitaţii ;

· Jr. ELEONORA ALINA SAS – inspector Serviciul Dezvoltare şi Integrare Europeană ;

        Şef  Serviciu Dezvoltare                                                                    Întocmit

       Şi Integrare EuropeanǍ                                                                    INSPECTOR

  Arh. AURELIA JUNIE                                                      Jr. ELEONORA ALINA SAS
AVIZAT JURIDIC

ŞEF SERVICIU JURIDIC

Cons.Jr. MIRELA LASUSCHEVICI

